b'\n_START_ARTICLE_\nFruita\n_START_SECTION_\nAjalugu\n_START_PARAGRAPH_\nFruita asutati 1880. aastal mormoonide juhitud Nels Johnsoni poolt ning algselt oli asula nimi Junction. Asula sai nimena Fruita tuntuks 1902 v\xc3\xb5i 1904. Aastal 1900 nimetati Fruita "Wayne\'i maakonna eedeniaiaks", kuna seal olid suured viljapuuaiad. Fruita h\xc3\xbcljati 1955. aastal, kui asula liideti Capitol Reefi rahvuspargiga._NEWLINE_T\xc3\xa4nap\xc3\xa4eval on s\xc3\xa4ilinud \xc3\xbcksikud hooned: taastatud koolimaja ning Giffordi maja ja k\xc3\xbc\xc3\xbcn. Viljapuuaias on alles j\xc3\xa4\xc3\xa4nud umbes 2500 puud, mida haldab Rahvusparkide Teenistus. Viljapuuaias on s\xc3\xa4ilitatud ajalooline maastik ja v\xc3\xa4ike t\xc3\xb6\xc3\xb6grupp hoolitseb viljapuude p\xc3\xbcgamise, kastmise ja \xc3\xbcmberistutamise eest._NEWLINE_\xc3\x9chetoaline koolimaja ehitati ja avati aastal 1896. Koolis \xc3\xb5petati peamiselt lugemist, kirjutamist ja aritmeetikat, kuid sealsed \xc3\xb5petajad \xc3\xb5petasid ka teisi aineid, n\xc3\xa4iteks ajalugu v\xc3\xb5i geograafiat. Kooli kasutati ka kirikuna. Koolimaja renoveeriti 1966. aastal.\n_START_SECTION_\nGiffordi talu\n_START_PARAGRAPH_\nAjalooline Giffordi talu on ainus s\xc3\xa4ilinud talu Fruitas. Selle v\xc3\xa4ikse talumaja seisund on s\xc3\xa4ilinud 1960. aastast. Toad on kujundatud muuseumiks, v\xc3\xa4ikseks kaupluseks ja kohvikuks, kus m\xc3\xbc\xc3\xbcakse ainult raamatuid, keedised, pirukad jms, mis p\xc3\xa4rinevad linna puuviljaaiast.'